शिवपुरी | राष्ट्रीय शिक्षुता प्रोत्साहन योजना के तहत समस्त शासकीय एवं प्राइवेट औद्योगिक प्रशिक्षण संस्था आईटीआई के वर्ष 2015-2016 एवं 2017 के एनसीवीटी प्रवेशित प्रशिक्षणार्थियों का पंजीयन शिवपुरी जिले की समस्त शासकीय आईटीआई में 14 सितम्बर तक किया जाएगा। औद्योगिक प्रशिक्षण संस्था शिवपुरी के प्राचार्य ने बताया कि ऐसे छात्र जो अप्रेंटिस ट्रेनिंग करना चाहते है, वे अपने नजदीकी शासकीय आईटीआई में जाकर सुबह 10.30 बजे से अपरान्ह 5.30 बजे तक अप्रेंटिस पोर्टल पर अपना पंजीयन करा सकते है।